థ్రీ (3) | నవతరంగం
Home > Reviews > థ్రీ (3)
వెంకట్ శిద్దారెడ్డి March 31, 2012 Reviews No Comments
కొలవెరి డి" పాటతో ప్రపంచ వ్యాప్తంగా సంచలనం సృష్టించడమే కాకుండా, కమల్ హాసన్ కూతురు శృతి హాసన్, రజనీకాంత్ అల్లుడు ధనుష్ ప్రధాన పాత్రల్లో నటించగా రజనీకాంత్ కూతురు ఐశ్వర్య మొదటిసారిగా దర్శకత్వం వహిస్తున్న సినిమాగా కూడా గత కొన్నాళ్ళుగా అందరినోటా వినిపిస్తోన్న "3(థ్రీ)" సినిమా గత వారం విడుదలైంది.
'3' సినిమా పేరుకు తగ్గట్టుగానే రామ్ (ధనుష్) మరియు జనని (శృతి హాసన్) అనే యువజంట జీవితంలో మూడు దశల్లో జరిగిన వివిధ అంశాల కలబోతే ఈ సినిమా కథ. మొదటి దశ లో రామ్ ఇంటర్మీడియట్ చదువుతుండగా జనని ని చూసి ఇష్టపడి ఆమె వెంటపడడం, చివరికి ఆమె కూడా ఇతనంటే ఇష్టపడటంతో ముగుస్తుంది. రెండో దశలో రామ్-జననిలు పెళ్లి చేసుకోవాలనుకోవడం, ఇంట్లో వారిని ఒప్పించడం, చివరికి పెళ్లి చేసుకోవడంతో ముగుస్తుంది. ఈ కథ ఎన్ని సార్లు తీసినా, చెప్పే విధానం బావుంటే ప్రేక్షకులు ఎన్ని సార్లైనా చూడడానికి సిద్ధమే. కానీ ఈ సినిమాలో కీలకమైన మూడో దశ లోనే అంతా తారుమారైపోయింది; దర్శకుడు ఏడిపించాలనుకున్న చోట ప్రేక్షకులు నవ్వుకోవడం, నవ్వించాలనుకున్న చోట ఏడవడం జరిగి చివరికి నవ్వులపాలైంది.
మొదటి సీన్లోనే రామ్ చనిపోవడం చూపించేసి, అక్కడ్నుంచి సినిమా మొత్తం ఫ్లాష్ బ్యాక్ నేరేషన్ లో సాగుతుంది. ఇక్కడే సినిమాలో పెద్ద తప్పు జరిగిపోయింది. ఒక వ్యక్తి చనిపోయాడు; అతని భార్యకు అతనెందుకు చనిపోయాడో కారణాలు తెలుసుకోవాలనుకుంటుంది. ఇలాంటి కథ ఎన్నుకున్నప్పుడు ఫ్లాష్ బ్యాక్ లో కథ ఎక్కడ మొదలుపెట్టాలో తెలిసుండాలి. లేదంటే 'నిన్న రాత్రి ఏం జరిగింది?" అని అడిగిన ప్రశ్నకు, "1980 లో ఒక అర్థ రాత్రి పూట, హోరున వర్షం కురుస్తుండగా నేను పుట్టాను" అనే దగ్గర కథ మొదలైతే ప్రేక్షకుడి సహనానికి పరీక్ష పెట్టినట్టే. రాం చనిపోయిన కారణాలు తెలుసుకోవడానికి జనని చేసే ప్రయత్నాల్లో సినిమా లో సగానికి పైగా జ్ఞాపకాలు నెమరువేసుకోవడంలోనే సరిపోతుంది. నిజానికి ఈ జ్ఞాపకాలకు సంబంధించిన సన్నివేశాల్లో ధనుష్, శృతి హాసన్ లు ఇంటర్మీడీయట్ విద్యార్థులుగా కనబర్చిన నటన కానీ, ఈ సన్నివేశాలు రూపొందించడంలో ఐశ్వర్య చూపించిన ప్రతిభ కానీ మెచ్చుకోదగ్గవే! కానీ సినిమా సగానికి పైగా అయిపోయినప్పటికీ అసలు ఈ సినిమా దేని గురించో తెలియక అసహనంగా కదుల్తున్న ప్రేక్షకులకు, కథ అనుకోకుండా యూ టర్న్ తీసుకోవడం ద్వారా,ఇంటర్వెల్ తర్వాత దారి మరిచిపోయి ఇంకో హాల్లో కి వచ్చామా అనుకునేలా చేస్తుంది. అంతే కాదు సంచలనం సృష్టించిన 'కొలవెరి డీ' పాట కోసం ఆతృతగా వేచి చూసిన ప్రేక్షకులకు, ఆ పాట కూడా రాంగ్ టైం లో వచ్చి చిరాకు తెప్పిస్తుంది.
కథా పరంగా చూస్తే '3′ సినిమాలో పెద్ద లోపమేదీ లేదనే చెప్పాలి. గతంలో మణిరత్నం తీసిన 'సఖి' సినిమాలానే ఈ సినిమా ప్రథమార్థం సాగుతుంది. అలాగే ఈ సినిమా ద్వితీయార్థం అంగ్ల సినిమా అయిన 'బ్యూటిఫుల్ మైండ్' మరియు మళయాళ సినిమా 'తన్మాత్ర' ని గుర్తు చేస్తాయి. '3′ లో ఎంచుకున్న కథతో గతంలో ఎన్నో సినిమాలు వచ్చాయి; అవి ప్రేక్షకుల మన్ననలు కూడా అందుకున్నాయి. అయితే ఈ సినిమాలో జరిగిన తప్పల్లా స్క్రీన్ ప్లే లోనే ఉంది. ముందే చెప్పుకున్నట్టు ఒకరంటే ఒకరికి విపరీతమైన ప్రేమ కలిగిన ఒక భార్యా భర్త; ఇంతలో భర్తకు తీవ్రమైన జబ్బు సోకింది.ఈ విషయం భార్యకు చెప్పలేక తనలో తనే కుమిలిపోయే భర్త, అతనెందుకు అలా బాధపడుతున్నాడో అర్థం చేసుకోలేని భార్య ల మధ్య వచ్చిన కథగానో లేక పెద్దలను ఎదిరించి పెళ్ళి చేసుకుని, కొన్నాళ్ళు సుఖంగా ఉండి, మధ్యలో మనస్పర్థలు ఏర్పడి విడిపోయే వరకూ వచ్చి చివరకు తల్లిదండ్రులను ఒప్పించడమే కాకుండా తమ జీవితాన్నీ చక్కదిద్దుకోవడమనే కథగానైనా సరే '3′ సినిమాని ప్రేక్షకులు ఆదరించి ఉండేవాళ్లేమో! కానీ అటూ ఇటూ కాకుండా కథ అది సగం-ఇది సగం అవడంతో మొత్తానికే మోసం జరిగింది. ఇది వరకు వచ్చిన మరో తమిళ్ సినిమా 180 లోనూ దర్శకుడు దాదాపు ఇదే తప్పు చేయడం అటు ఇటు కాని కథతో ప్రేక్షకులను కన్విన్స్ చెయ్యలేకపోయాడు.
గత పది సంవత్సరాలుగా విషాద ప్రేమ కథలు సృష్టించడంలో తమిల్ వాళ్లు బాగా ముదిరిపోయారు. కానీ అలాంటి విషాద ప్రేమ కథల్లో సైతం ద్వితీయార్థంలో జరగబోయే విషాదానికి ప్రథమార్థంలో ఎంతో కొంత పునాదులు వేసి, ప్రేక్షకులను ఎంతో కొంత సిద్ధం చేసిన సినిమాలే విజయవంతమయ్యాయి. అంతే కానీ అప్పటివరకూ బాగా నడిచిన ప్రేమ కథ లో విషాదం పుట్టించడానికి హీరోకో హీరోయిన్ కో దేవుని అదృశ్య హస్తం ద్వారా ఏదో మాయరోగం కలిగించడం చేస్తే ప్రేక్షకులు క్షమించరనేది '3′ సినిమా చూసి తెలుసుకోవచ్చు.
ఏదేమైనప్పటికీ గత మూడు నాలుగు నెలలుగా ప్రపంచ వ్యాప్తంగా సంచలనం సృష్టించి, తెలుగు, తమిళ్, హిందీ తో పాటు వివిధ భాషల్లో ఈ సినిమాకి మంచి క్రేజ్ ఏర్పడ్డ కారణంగా ఈ సినిమాకున్న బిజినిస్ పొటన్షియల్ చాలా పెద్దది. కనీసం ఆ విషయం గ్రహించైనా ఈ సినిమాని ఒక యావరేజ్ యూత్ ఫుల్ ఎంటర్ టైనర్ గా తీసున్నా భారీ హిట్ అవడానికి అవకాశం ఉండేది. ముఖ్యంగా 'కొలవెరి డీ' పాట ద్వారా ఇదేదో 'కంటెంపరరీ' ప్రేమ కథా చిత్రమనే భావన ప్రేక్షకుల్లో ముందే కలిగించారు. అలాంటప్పుడు అందరి అంచనాలకు భిన్నంగా రొమాంటిక్ కామెడీ గా మొదలైన సినిమా ని ట్రాజెడీగా మార్చి నవ్వులపాలయ్యారు; ట్రాజెడీ సినిమాలో ప్రేక్షకులకు ఫ్రీ గా కామెడీ చేసి నవ్వుకుంటున్నారు.
threy (3) | navatarangam
Home > Reviews > threy (3)
venkat siddareddy March 31, 2012 Reviews No Comments
kolaveri di" paatatho prapancha vyaaptamgaa sanchalanam srushtinchadame kakunda, kamal hasan koothuru shruthi hasan, rajanikant alludu dhanush pradhaana paatrallo natinchagaa rajanikant koothuru aishwarya modatisaarigaa darsakatvam vahistunna sinimaga kuudaa gatha konnaallugaa andarinota vinipistonna "3(threy)" sinima gatha vaaram vidudalaindi.
'3' sinima peruku taggattugaane ram (dhanush) mariyu janani (shruthi hasan) ane yuvajanta jeevitamlo moodu dasallo jarigina vividha amsaala kalabothe ee sinima katha. modati dasha loo ram intermediat chaduvutundagaa janani ni chusi ishtapadi aame ventapadadam, chivariki aame kuudaa itanante ishtapadatamtho mugustundi. rendo dasalo ram-jananilu pelli chesukovalanukovadam, intlo vaarini oppinchadam, chivariki pelli chesukovadamto mugustundi. ee katha enni saarlu teesinaa, cheppe vidhaanam bavunte prekshakulu enni sarlaina chudadaniki siddhame. cony ee cinemalo keelakamaina moodo dasha lone antaa taarumaaraipoyindi; darsakudu edipinchaalanukunna chota prekshakulu navvukovadam, navvinchaalanukunna chota edavadam jarigi chivariki navvulapaalaindi.
modati seenlone ram chanipovadam choopinchesi, akkadnunchi sinima mottam flash byak neration loo saagutundi. ikkade cinemalo pedda tappu jarigipoyindi. oka vyakti chanipoyadu; athani bhaaryaku atanenduku chanipoyado kaaranaalu telusukovalanukuntum. ilanti katha ennukunnappudu flash byak loo katha ekkada modalupettaalo telisundaali. ledante 'ninna raatri yem jarigindi?" ani adigina prasnaku, "1980 loo oka artha raatri poota, horuna varsham kurustundagaa nenu puttaanu" ane daggara katha modalaite prekshakudi sahananiki pareeksha pettinatte. raam chanipoyina kaaranaalu telusukovadaaniki janani chese prayatnaallo sinima loo sagaaniki paiga ghnaapakaalu nemaruvesukovadamlone saripotundi. nijaaniki ee ghnaapakaalaku sambandhinchina sannivesaallo dhanush, shruthi hasan lu intermediat vidyaarthulugaa kanabarchina natana cony, ee sannivesaalu roopondinchadamlo aishwarya chuupinchina pratibha cony mechukodaggave! cony sinima sagaaniki paiga ayipoinappatiki asalu ee sinima deni gurincho teliyaka asahanamgaa kadultunna prekshakulaku, katha anukokunda uu turn teesukovadam dwara,intervel tarvaata daari marichipoyi inko hallo ki vachama anukunela chestundi. anthe kaadu sanchalanam srushtinchina 'kolaveri d' paata kosam aatrutagaa vechi chusina prekshakulaku, aa paata kuudaa rang taim loo vachi chiraaku teppistundi.
kathaa paramgaa chuste '3u cinemalo pedda lopamedi ledane cheppali. gatamlo maniratnam teesina 'sakhi' cinemalane ee sinima pradhamaartham saagutundi. alaage ee sinima dviteeyaartham angla sinima ayina 'beautiful mind' mariyu malayaala sinima 'tanmatra' ni gurtu chestayi. '3u loo enchukunna kathatho gatamlo enno cinimaalu vachayi; avi prekshakula mannanalu kuudaa andukunnaayi. ayithe ee cinemalo jarigina tappalla screen play lone undi. munde cheppukunnattu okarante okariki vipareetamaina prema kaligina oka bharya bharta; intalo bhartaku teevramaina jabbu sokindi.ee vishayam bhaaryaku cheppaleka tanalo tane kumilipoye bharta, atanenduku alaa badhapadutunnado artham chesukoleni bharya la madhya vachina kathagaano leka peddalanu edirinchi pelli chesukuni, konnaallu sukhamgaa undi, madhyalo manasparthalu erpadi vidipoye varakuu vachi chivaraku tallidandrulanu oppinchadame kakunda tama jeevitaannii chakkadiddukovadamane kathagaanainaa sare '3u cinimani prekshakulu aadarinchi undevallemo! cony atuu itoo kakunda katha adhi sagam-idhi sagam avadamtho mottaanike mosam jarigindi. idhi varaku vachina maro tamil sinima 180 lonoo darsakudu daadaapu ide tappu cheyadam atu itu kaani kathatho prekshakulanu convins cheyyalekapoyadu.
gatha padi samvatsaraalugaa vishaada prema kathalu srushtinchadamlo tamil vaallu baga mudiripoyaaru. cony alanti vishaada prema kathallo saitam dviteeyaarthamlo jaragaboye vishaadaaniki pradhamaarthamlo entho kontha punaadulu vesi, prekshakulanu entho kontha siddham chesina cinemale vijayavantamayyaayi. anthe cony appativarakuu baga nadichina prema katha loo vishaadam puttinchadaaniki heroco heroin koo devuni adrushya hastam dwara edho mayarogam kaliginchadam cheste prekshakulu kshamincharanedi '3u sinima chusi telusukovacchu.
edemainappatiki gatha moodu naalugu nelalugaa prapancha vyaaptamgaa sanchalanam srushtinchi, telugu, tamil, hindi thoo paatu vividha bhaashallo ee sinimaki manchi crage erpadda kaaranamgaa ee sinimakunna bijinis potansial chala peddadi. kaneesam aa vishayam grahinchainaa ee cinimani oka yavarage yooth ful enter tiner gaa teesunna bhari hit avadaaniki avakaasam undedi. mukhyamgaa 'kolaveri d' paata dwara idedo 'contamperary' prema kathaa chitramane bhavana prekshakullo munde kaliginchaaru. alantappudu andari anchanaalaku bhinnamgaa romantic comedy gaa modalaina sinima ni traajediigaa marchi navvulapaalayyaaru; trajedy cinemalo prekshakulaku free gaa comedy chesi navvukuntunnaaru.